# Антоан дьо Сент-Екзюпери

### от Уикипедия, свободната енциклопедия

Антоан Дьо Сент-Екзюпери (29 юни 1900 – 31 юли 1944) е френски писател.

## [редактиране] Биография

Сент-Екз както го наричат приятелите му летци, не е ас. Няма нито един свален самолет, но всяка страна в света би воювала за честта да има само името му в списъците на своята авиация, защото Екзюпери е над асовете от всички войни. "Него даже не можаха да го намерят след смъртта му" - пише френският авиационен историк Рене Шамт. - "Той е от тези хора, на които би било тясно в гроба. Затова им е завещано да се разтворят в необятността на небето, земята, океана..."

Антоан Дьо Сент-Екзюпери е роден на 29 юни 1900г. в старо френско благородническо семейство. Баща му умира от мозъчен кръвоизлив през 1904г. По-голяма част от младостта си Антоан прекарва при леля си по майчина линия. Обитавайки последователно Лион и Сен Мориц Дьо Реманс, бъдещият автор на "Малкият принц" живее в среда, която представлява за него източник на литературно вдъхновение. Именно в Сен Мориц той открива другата голяма страст на живота си - авиацията. Там през юли 1912г. се запознава с Габриел Вроблевски-Салвез, който го "кръщава" във въздуха.

При постъпването си като войник е назначен в първи авиационен полк в Страсбург, където завършва със свои средства гражданското авиационно дружество, което дели летището с военното. След много перипети Екзюпери получава разрешение от командира на своята част да започне интензивна летателна подготовка, след което е преназначен в 37-ми авиополк в Рабат и през 1921г. получава пилотски диплом. Преместен е в Буеже, където катастрофира и получава много тежки черепни увреждания.

След краткото си присъствие във военната авиация започва да лети в обществения транспорт. През 1926г. Дидие Дора му поверява един "Бреге-14" по линията Тулуза - Казабланка. Малко по-късно Екзюпери е прехвърлен по маршрута Казабланка - Дакар. Става шеф на авиобазата Кап Жюби - труден пост, атакуван едновременно от злонамереността на испанската власт в Рио де Оре и враждебността на мавританските племена, които са в пълно разцепление. През 16-те месеца, прекарани в Кап Жюби, Екзюпери 14 пъти оказва съдействие при много деликатни обстоятелства на екипажи, кацнали с повредени самолети в пустинята. За това на 7 април 1930г. става Кавалер на Почетния легион.

При избухването на Втората световна война започват непрестанните му опити да се върне като действащ пилот във военната авиация. Успява наполовина и не без трудности - назначен е в разузнавателна авиогрупа и изпълнява 7 разузнавателни мисии между март и юни 1940г. Получава военен кръст и е демобилизиран малко след примирието. Когато неговата авиогрупа е разположена в Северна Африка през 1943г., Екзюпери успява с много усилия да се включи в нея. Станал командир, на 21 юли същата година той извършва първия си полет над окупирана Франция. По-късно му забраняват да лети поради възрастта му, но след задействане на старите си връзки с командването Екзюпери успява да си издейства още няколко разузнавателни полета. След един от тях на 31 юли 1944г. над Югоизточна Франция, Антоан Дьо Сент-Екзюпери не се завръща в базата си.

И досега продължават споровете за мястото на гибелта на пилота-писател. В последния си полет той изчезва някъде между Корсика и френската Ривиера над Средиземно море. Версиите са три. Според първата "Лайтнингът" на Екзюпери е свален над морето от немски изтребители. Втората е подозрителна - някой е предизвикал катастрофата. Третата версия твърди, че от старите си рани над морето Екзюпери е загубил съзнание, а не е изключено и сам да е посегнал на живота си.

През 1992г. предполагаемото място на морското дъно е проверено, но водолазите не успяват да открият останки от изтребителя-разузнавач на знаменития френски писател. През април 2004г. останките от "Лайтнинга" на Екзюпери са намерени от водолази край Марсилия шест десетилетия, след като на 31 юли 1944 г. неговият самолет изчезва безследно в Средиземно море. [1] [2]

## [редактиране] Творчество

Неговите романи без да са напълно автобиографични, са вдъхновени от жизнения му път на пилот. Най-значителният му литературен успех е философско поетичната приказка "Малкият Принц" (1943) – разказ с изключителна хуманност, която и в наши дни не е изгубила своята актуалност

## [редактиране] Източници

1. ↑ "Откриха останките от самолета на писателя Екзюпери", НетИнфо, 7 април, 2004
2. ↑ "Откриха самолета на Антоан дьо Сент-Екзюпери", Българска авиация, 14 април, 2004

## [редактиране] Библиография

- Courrier Sud , (Южна поща), (1928).
- Vol de nuit , (Нощен полет), (1931)
- Terre des hommes, (Човешка земя), (1939)
- Pilote de guerre, (Военен пилот), (1942)
- Lettre à un otage, (писмо до един заложник), (1943)
- Le Petit Prince, (Малкият принц), (1943)
- Citadelle, (Цитаделата), (публикувана след смъртта му 1948).
- Ecrits de guerre , (Разкази за войната), (текстове публикувани през 1982)

Открийте още информация за Антоан дьо Сент-Екзюпери в нашите сродни проекти:

Общомедия (изображения и звук)

Уикицитат (цитати)

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%B0%D0%BD_%D0%B4%D1%8C%D0%BE_%D0%A1%D0%B5%D0%BD%D1%82-%D0%95%D0%BA%D0%B7%D1%8E%D0%BF%D0%B5%D1%80%D0%B8_2329.html“.

Категория: Френски писатели

##### Views

- Статия
- Беседа
- Текуща версия

##### Търсене

##### На други езици

- العربية
- Bosanski
- Català
- Česky
- Чăвашла
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Galego
- עברית
- Hrvatski
- Hornjoserbsce
- Magyar
- Ido
- Íslenska
- Italiano
- 日本語
- 한국어
- Kurdî / كوردي
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Runa Simi
- Română
- Русский
- Slovenčina
- Српски / Srpski
- Svenska
- ไทย
- Türkçe
- Tatarça
- Українська
- Tiếng Việt
- Walon
- 中文